
Dumnezeu cel iubitor de oameni, iubiţilor, voieşte ca să unească pe oameni 
unii cu alții. Pentru aceasta a pus în raporturile dintre oameni o lege atât de 
constrângătoare, încât fiecare om, pentru folosul lui propriu să aibă nevoie de 
ajutorul altuia. Agricultorul, de pildă, nu seamănă numai atât grâu cât îi este lui de 
ajuns, căci dacă ar face aşa şi-ar primejdui şi existenta sa şi pe a celorlalți. De 
asemeni şi ostaşul nu se expune pericolelor războiului ca sa se salveze numai pe el 
şi pe ai lui, ci ca să dea siguranţă şi linişte şi tării sale. La fel şi negustorul nu 
aduce numai atâta marfă cât îi este lui de ajuns, ci şi pentru mulți alții. Dacă n'ar fi 
pus Dumnezeu între oameni legea de a avea fiecare nevoie de ajutorul altuia, în 
adevăr oamenii n'ar urmări deloc folosul celor din jurul lor; dar pentru aceasta 
Dumnezeu a înlănţuit în aşa fel lucrurile ca nimeni să nu poată ajunge la folosul 
său până ce mai întâi n'a contribuit la folosul celorlalți. Nici chiar să ne mântuim 
nu-i cu putință dacă nu avem această dragoste unii fată de alții. Mai mult : chiar 
dacă ai ajunge la cea mai înaltă concepție despre viată, dar dacă nu te-ai îngriji de 
cei pierduţi, nu vei dobândi nici o îndrăzneală înaintea lui Dumnezeu. 

„Chiar daca mi-asi împărți averea mea şi mi-aşi da trupul meu să-l ardă, 
spune dumnezeescul Apostol, dar dragoste nu am, nici un folos nu am” (| 
Corinteni, XIII, 3). 

Dacă vrei să afli ce armă prețioasă este dragostea pentru fraţi, — chiar dacă 
ei ar fi necredincioşi — şi purtarea liniştită, blândă şi omenoasă, ascultă ce spune 
acelaşi fericit apostol Pavel, atunci când a fost dus spre a fi judecat de un judecător 
necredincios : „Mă socotesc fericit că am să fiu judecat de tine!” (Faptele 
Apostolilor, XXVI, 2). Pavel n'a spus aceste cuvinte ca să-l linguşească — 
ferească Dumnezeu ! — ci a voit să-l câştige prin bunătatea sa. Deaceea în parte 
l-a şi câştigat: cel care mai nainte era, socotit ca osândit, a atras de partea sa pe 
judecător ; iar acesta, fiind doborit, mărturiseşte în faţa tuturor cu strălucită voce 
biruinţa zicând : „Aproape că m'ai convins ca să ma fac creştin!” Şi iată ce 
răspunde Pavel : ,, M-aşi ruga să ajungi ceea ce sânt eu,nu numai tu, dar şi toți cei 
de față" (Faptele Apostolilor, XXVI, 28, 29). 


Vom fi oare vrednici de iertare, când Pavel ne cere să avem în treburile 
noastre atâta tact, dar noi nu ne dăm nici cea mai mică osteneala? Nu socoti că este 
lucru ruşinos faptul că avem nevoie de alții! Aceasta este opera nespusei 
înțelepciunii a lui Dumnezeu! Cu toate că avem nevoie unii de alții, totuşi nici 
imperativul acestei nevoi nu ne face să ne purtăm cu prietenie între noi. Dar n'am 
fi oare nişte fiare sălbatece, dacă n'am avea nevoie de nimeni pentru treburile 
noastre? Dumnezeu a făcut cu sila şi cu forța să depindem unul de altul şi în 
fiecare zi trebuinţele noastre vin în atingere cu trebuinţele altora. Dacă Dumnezeu 
ar ridica şi acest frâu, cine ar mai voi oare să-şi iubească aproapele aşa de repede ? 

Pentru aceasta Dumnezeu ne-a dat o singura făclie : soarele ; a întins un 
singur acoperământ : cerul ; ne-a dat o singură masă : pământul. N'a dăruit 
bogatului mai mult si ceva mai de preţ, iar săracului mai puţin şi ceva de mai mică 
valoare. Asta pentru ca unirea unora cu alții să fie puternica şi de nedesfăcut şi 
pentru ca să nu poată zice cineva : Cutare nu-mi este prieten, nici rudă, nici vecin 
şi nu mă leagă nimic de el. Pentru ce să am vreo legătură cu el ? Pentru ce să 
vorbesc cu el? Dar nu este aşa! Dragostea pe care trebuie să o arătăm unii fată de 
alții trebuie să depăşească apropierea ce există între prieteni. Se cade să fie atât de 
mare cât este de mare dragostea unui mădular al corpului nostru fată de alt 
mădular. In adevăr; un mădular n'ar putea să zică altuia, căci ar ii de râs : Ce 
legătură şi ce apropiere am eu cu tine? Tot astfel nici un om n'ar putea să zică aşa 
fratelui său. Chiar dacă nu ti-i rudă şi nici prieten, totuşi este om, are aceeaşi fire 
ca şi tine, are acelaşi Stăpân şi s'a născut pe acelaş pământ. 

Cu privire la bani, lăudăm pe cei cari nu au nici o datorie ; cu privire la 
dragoste, însă, pe aceia îi aplaudăm şi-i admirăm cari sânt necontenit datori. Să 
fim convinşi deci de aceste cuvinte şi să ne iubim unii pe alţii. Dacă cineva ar vrea 
să se despartă de tine, tu nu sfărâma legătura dragostei şi nici nu rosti acel cuvânt 
de ghiaţă : „Dacă mă iubeşte, îl iubesc şi eu!" Este la fel cu a zice: „Dacă nu mă 
iubeşte ochiul cel drept, îl scot!" Dimpotrivă, când nu vrea să te iubească, atunci 
arată-i mai multa dragoste ca sa-l atragi spre tine. Căci cu adevărat este mădular 
al tău. Când un mădular s-a rupt din trupul nostru din vreo nenorocire oarecare, 
facem tot ce se poate şi ne arătăm atunci mai mare grijă ca să-l punem la locul lui 
iarăşi. Aşa trebue să ne purtăm şi cu cei cari nu ne arată dragoste. Atunci este 
rasplata noastră mai mare, când vom atrage prin dragostea noastră, pe cel care nu 
vrea sa ne iubeasca. Dacă Domnul ne porunceşte să chemăm la cină sau la ospăț 
pe cei cari nu pot să ne răsplătească spre a avea şi mai mare răsplată de la 
Dumnezeu, cu cât mai mult trebue să facem aceasta când este vorba de dragoste. 


Dacă_ iubeşti pe cel care _te_ iubeşte, ti-ai primit răsplata _; dar daca 


iubesti pe cel care nu te iubeşte, îţi este dator Dumnezeu in locul aceluia. Dar 
în afara de aceasta : Când te iubeşte cineva nu trebue să-ti dai multă silință să-l 


iubeşti şi tu ; când însă nu te iubeşte, ai nevoie de ajutor. Să nu faci deci pricină de 
trândăvie pricina dragostei ! Nici nu spune: „Nu-mi pasă de el dacă e bolnav !" 

Căci este o boală răcirea dragostei. Ci tu încălzeşte ceiace s'a răcit. Daca 
vrei să fu iubit mult, iubeşte şi tu mult ! Când nu iubim puternic pe cineva să nu 
cerem nici de la acela, chiar dacă ar fi mare, chiar dacă ar fi celebru, să ne 
iubească puternic ; dar când iubim pe cineva cu caldura si sinceritate chiar dacă 
cel iubit este mic si neînsemnat, atunci dragostea aceluia faţă de noi ne inconjoara 
cu cea mai mare slavă. Dacă nu ştii să te porţi bine cu fratele tău, cum vei putea să 
te porţi bine cu un străin ? Dacă nu ştii să-ți cârmuieşti bine mădularul tău propriu, 
cum vei putea să atragi spre tine pe unul din afara ta şi să te uneşti cu el ? Vrei ca 
sa nu auzi vorbindu-se de rău de tine ? Nu vorbi nici tu de rău pe alţii! 
Doreşti sa fii lăudat ? Laudă şi tu! Vrei să fii miluit? Milueşte şi tu ! Vrei să 
fii iertat ? lartă şi tu ! Vrei să nu ţi se ia bunurile tale? Nu răpi nici tu pe ale 
altora ! Aşa să ne purtam cu cei din jurul nostru, cum dorim sa se poarte şi ei 
cu noi! 

După cum sufletul fără trup şi trupul fără suflet nu formează omul, tot astfel 
nu se poate vorbi de dragoste față de Dumnezeu dacă nu este însoțită de dragostea 
față de aproapele. 

Vrei să ajuţi pe cineva? Nu te împiedec! Fă-o însă fără să păgubeşti sau să 
superi pe altul! Ne-au fost daţi învăţători nu ca sa ne războim unii cu alţii, ci ca să 
ne unim unii cu alții. 

Pentru ce eşti singur? Pentru ce nu-ți faci mulți prieteni? Pentru ce nu te 
faci creatorul dragostei? Pentru ce nu te faci izvoditorul prieteniei, cea mai mare 
laudă a virtuţii? 

Dupa cum cei cari sunt rai, printr'o tacita intelegere supără mai mult pe 
Dumnezeu, tot astfel cei cari trăesc în unire si prietenie sunt buni si bucura mai 
mult pe Dumnezeu. 

Nu te uni cu cei mulţi la rău ! Inainte de a-ţi construi case, înainte de a-ți 
procura alte lucruri, fă-ți prieteni ! Dacă făcătorul de pace este fiu al lui 
Dumnezeu, cu cât mai mult este fiu al lui Dumnezeu cel care face prieteni ! 
Dacă se chiamă fiu al lui Dumnezeu cel care împacă numai pe alții, de ce 
numire nu este vrednic cel care face prieteni pe cei împăcaţi? 


Căci dacă diavolul ne porunceşte tuturor ca să ajungem vrăjmaşi unii 


altora, Dumnezeu __ dimpotrivă __ne__porunceşte să __ne_ iubim şi să fim 
prieteni. Diavolul, lipindu-ne inima de lut şi de construcții de cărămidă, adică de 


bogăţie, nu ne lasă să răsuflăm puţin nici noaptea. Dumnezeu, însă, ne izbăveşte 
de această grija zadarnică şi inutilă şi ne porunceşte să ne adunăm comori în 
ceruri. 

Sa nu ne adunăm aceste comori nedreptăţind pe alţii, ci din propriile 
noastre fapte bune. Mai mult : diavolul, după ce ne-a dat o mulţime de chinuri şi 
suferințe, nu numai că nu poate să ajute cu ceva celor dintre noi munciţi în iad, 
cari sufăr cumplit din pricina călcării legii lui Dumnezeu, dar mai şi măreşte 
flacăra. 

Dumnezeu, însă, care ne-a poruncit să dăm un pahar cu apa rece celui 
insetat, nu lasa sa pierdem nici chiar răsplata unei asemenea fapte neînsemnate, ci 
ne plăteşte cu multă bogăţie. Nu este oare cea mai mare nebunie să nu iubim 
stăpânirea lui Dumnezeu, atât de dulce şi plină de atâtea bunătăți şi să slujim 
neplăcutului şi crudului tiran, diavolul, care nu poate nici aici, nici dincolo să fie 
de folos celor cari asculta de îndemnurile lui ? 

Să nu fiți nemulțumiți de cuvintele pe care am să vi le spun ! Eu numesc 
prieten al meu nu numai pe cel care mă lauda, ci si pe cel care mă mustră pentru 
a-mi îndrepta greşalele mele. Mai cu seamă acesta din urmă mi se pare că este 
prieten al meu şi că mă iubeşte. Nu ţi-i deloc prieten, în adevăr, acela care laudă 
toate faptele tale fără deosebire şi pe cele bune şi pe cele rele. 

Unul ca acesta nu ţi-i prieten, ci un înşelător şi un fățarnic. 

Acela ţi-e prieten şi om cu dragoste şi grijă de tine, care te laudă când ai 
săvârşit o fapta buna si te mustră când ai păcătuit cu ceva. Pe duşman nu-l primesc 
nici când mă laudă ; prietenului, însă, îi dau dreptate şi când mă mustră. Vrăj- 
maşul, chiar dacă mă iubeşte, îmi este neplăcut : prietenul, chiar dacă mă răneşte, 
îmi face plăcere. ,, Mai vrednice de credinţă, zice Scriptura, sant ranele pretenului 
decat sarutările de bună voie ale dușmanului" (Proverbe, XXVII, 6). 

In adevăr, prietenul, chiar daca te-ar mustra pe drept sau pe nedrept nu te 
jigneşte, pentru ca o face cu dorinţa de a te îndrepta. Vrăjmaşul, însă, chiar dacă 
te-ar mustra pe bună dreptate, nu o face ca să te îndrepte, ci se sileşte să te 
dojenească mai mult spre a te face de râs. 

Astfel, iubiților, nimic nu se poate asemăna cu unirea şi dragostea. Unde 
este dragoste şi unire unul nu este singur, ci împreună cu mulți alții. Căci dacă sânt 
doi oameni sau zece uniți într'un singur suflet prin dragoste, unul din aceştia nu 
mai este unul, ci fiecare din ei devine doi sau zece ; vei găsi în cei zece pe unul si 
in cel unul pe zece. 

Daca ar fi un duşman, care să atace pe unul din ei, duşmanul îl atacă ca şi 
cum ar ataca zece şi astfel duşmanul este răpus. Dacă a sărăcit unul din ei, totuşi 


nu este sărac, căci sărăcia este umbrita în cea mai mare parte. Fiecare din ei are 
douăzeci de mâini, douăzeci de ochi, tot atâtea picioare şi fiecare are zece suflete. 
Aceasta pentru ca fiecare lucrează nu numai treburile lui, ci şi pe ale celorlalți. Şi 
chiar dacă ar fi o sută de persoane, acelaşi lucru s'ar întâmpla. Asta poate să se 
întâmple ori unde : şi în Persia şi în Roma. 


Ceea_ce nu poate săvârşi firea, aceea are putere s'o_indeplineasca 


puterea dragostei. 
Gandeste-te iarăşi cât de mult ar creşte puterea ta dacă ai avea o mie sau 


două mii de prieteni? Lucru minunat este acesta că din unul se fac o mie. Dacă 
dragostea este un bine atât de mare pentru ce nu căutăm să dobândim această 
putere a dragostei, pentru ce nu ne punem pe noi înşine în siguranță ? 

Pentru ce mărginim dragostea noastră la unul sau la doi? Chiar dacă va fi 
sărac cel care are prieteni, totuşi este mai bogat decât cei bogaţi, căci ceea ce nu 
îndrăzneşte să spună pentru el însuşi aceea o va spune in locul său prietenul, şi 
ceea ce nu poate să dăruiască el, o va dărui prin altul. Unul ca acesta, păzit de aţâţi 
şutaşi, nu poate să pătimească ceva rău. 

Nu sânt atât de sinceri şi atât de credincioşi ca ei nici paznicii împăratului. 
Aceştia păzesc pe împărat de frică şi de nevoie; ceilalți din dragoste şi din 
bunăvoință. Mai mult : împăratul se teme de paznicii săi, pe când celălalt are mai 
multă încredere în ei decât în el însuşi. 

Şi altfel : Care zid este atât de puternic şi atât de întărit prin legătura 
perfectă a pietrelor trainice din care e construit, încât să reziste atacurilor 
vrăjmaşilor ca ceata celor cari se iubesc -unii pe alții şi cari sânt strânşi într'o 
singură unire ? 

Atacurile diavolului le resping ; si pe bună dreptate. Căci cei cari se 
orânduesc în ordine de luptă contra diavolului sânt neînvins; de uneltirile lui şi 
înalţă trofeele strălucitoare ale dragostei. Sânt ca şi o liră. După cum coardele lirei 
sânt multe, dar dau o singură melodie şi scot o cântare plăcută, tot astfel şi cei cari 
sânt strânşi într'un gând dau drumul cântării melodioase a dragostei. Nimic nu 
poate să fie mai dulce decât dragostea! 

Ce nu poate să facă un prieten sincer ? Cât de multă plăcere nu face ? Cât de 
mult folos nu dă ? Cât de multă siguranţă nu procură ? Nu se poate compara un 
prieten adevărat nici cu nenumărate comori ! 

Si după cum corpurile cele strălucitoare îşi răspândesc frumuseţea loc şi 
asupra locurilor învecinate, tot astfel şi prietenii îşi lasă binefacerile dragostei lor 
în toate locurile pe unde se duc. Este mai bine să mergi prin întunerec decât să fii 
fără prieteni. 


Trupul nu este atât de mult consumat de friguri cât sânt sufletele consumate 
de hpsa prietenilor. 

Atât de mare este dorinţa arzătoare a dragostei, încât pe cei ce-i iubim, cu 
toate că nu sânt de faţă, ci absenţi, îi avem în minte în fiecare zi. Inima celui care 
iubeşte lasă la o parte toate treburile numai ca să se unească cu cel dorit. 

Dacă cineva vede pe prietenul iubit, dar mai bine zis dacă-şi aminteşte de el 
îndată îi tresare inima, fata 1 se luminează, le suportă pe toate cu uşurinţă, căci se 
bucură amintindu-şi de prietenul iubit. 

Va simţi oare vreo durere sau se va teme de ceva înfricoşător şi primejdios 
cel care are in minte şi-şi aminteşte de cel care s'a învrednicit să ne iubească cui 
adevărat, de Hristos ? 

Nicidecum ! Căci dacă toţi se tem de noi când sântem iubiţi de oameni de 
seamă, cu cât mai mult când sântem iubiți de Dumnezeu. Să nu cruţăm nimic 
pentru această dragoste de Dumnezeu, chiar dacă ar trebui să ne dăm averile noas- 
tre, trupurile noastre şi chiar sufletul nostru! 

Nu este de ajuns să spunem prin cuvinte că iubim, ci trebue să facem 
dovada si prin fapte. 

Hristos nu şi-a arătat dragostea sa față de noi numai prin vorbe, ci şi prin 
fapte. Un servitor din casele cele mari, care se îngrijeşte de averea stăpânilor cum 
se îngrijeşte de bunurile sale proprii, nu-şi face bunurile sale bunuri ale stăpânilor, 
ci din contra averea stăpânilor este averea sa şi se foloseşte de averea lor ca de a sa 
; pentru asta multe din slugile celelalte se tem mai degrabă de el decât de stăpâni. 

Prin faptul că şi-a disprețuit bunurile sale, nu le-a disprețuit, ci a câştigat 
mai mult. Cu cât mai mult va câştiga cineva când se va purta aşa în lucrurile cele 
duhovniceşti? 

Prin urmare să nu ne îngrijim de cele ale noastre, ca să ne îngrijim de ele ! 
Mai mult chiar să le disprețuim ca să le câştigăm ! Dacă noi le vom disprețul se va 
îngriji Dumnezeu de ele ; dar dacă ne îngrijim noi de ele le va disprețui 
Dumnezeu. 

Dacă cineva ar dori să afle cum trebue să iubească cu adevărat, şi dacă ar 
dori să cunoască puterea dragostei, să alerge la fericitul Pavel, maestrul dragostei. 

Pavel îl va învăţa cât de mare este durerea şi de câtă tărie sufletească are 
nevoie cel care trebue să îndure despărțirea de un prieten adevărat. Căci acesta, 
care şi-a desbrăcat trupul, care şi-a lepădat corpul şi a umblat în toată lumea 
aproape cu sufletul gol, care a alungat din mintea sa orice patimă şi a ajuns 
imitator al apatiei puterilor netrupeşti, a suportat cu uşurinţă toate suferințele, ca şi 
cum ar fi suferit aceasta într'un trup străin : întemniţările, lanţurile, arestările, 


biciuirile, amenințările, moartea şi tot felul de chinuri; dar când s'a despărțit 
de dânsul un suflet iubit, s'a supărat şi s'a turburat nespus de mult, pentru că deşi 
se aştepta să-şi vadă prietenul iubit nu l-a; găsit; pentru aceea a şi plecat îndată din 
oraş. 


— Pentru ce faci aceasta, Pavele ? Ai fost legat de lemn, ai fost închis în temniţă, 
ti s'au dat lovituri de bice, de pe spatele tău a curs sânge ; ai învăţat pe alții taina 
credinţei, ai botezat, ai adus jertfe şi n'ai disprețuit pe niciunul care voia să se 
mântuiască ! Pentru ce când ai venit în Troada ai şi plecat îndată din ea, cu toate că 
ai găsit acolo țarina desţelenită şi lucrată, gata să primească seminţele învăţăturii ? 
Pentru ce ai aruncat din mâni atât de mare câştig? 


— Da, răspunde apostolul Pavel, am plecat, pentru că absenţa lui Titu m'a doborît 
din pricina tristeţei ; sufletul meu a fost turburat foarte mult. Atât de mult m'a 
doborit durerea şi aşa m'a biruit, încât m'a silit să plec. 


Ai văzut cât este de mare durerea pricinuită de despărțirea prietenului iubit 
? Ai văzut ce lucru jalnic si plin de amărăciune este? Ai văzut ce suflet nobil şi 
viteaz trebue să ai ca să suporţi această despărțire ? Pentru cei cari-si iubesc 
prietenii nu le este deajuns ca să fie legați sufleteşte cu ei şi nici nu-i mângâre atât 
de mult aceasta ; din contra au nevoie de prezenţa lor trupească, iar dacă aceasta 
nu-i cu putinţă, mare parte din bucuria lor se pierde. 

Vai! cât de inflăcârată este dorinta dragostei! Pavel cel neînfricat în faţa 
focului, cel tare ca oţelul, cel neclintit, cel neînduplecat, cel care a spus : „, Cine ne 
va despărți de dragostea lui Hristos? Necazul sau strâmtorarea sau foamea sau 
prigoana sau golătatea sau primejdia sau sabia?” (Romani, VIII, 35) ; Pavel, 
care s'a împotrivit pământului şi mării, care şi-a bătut joc de porțile cele de oţel ale 
morţii, el, când a văzut lacrimile unor prieteni ai săi, atât de mult a lăcrămat şi i s'a 
sfâşiat inima, încât n'a mai putut să-şi ascundă suferinţa, ci a spus îndată : „, Pentru 
ce plângeți sfăşiindu-mi inima?" (Faptete Apostolilor, XXI, , 13). 

Ce minune ! Adâncul apelor nu i-a sfâşiat inima şi totuşi câteva lacrămi i-au 
sfâşiat-o şi i-au rupt-o ! ,, Pentru ce plângeți sfâşiindu-mi inima !" 


— Spune-mi, Pavele, pentru ce vorbeşti aşa? Au avut atâta putere lacrimile ca 
să-ți sdrobească sufletul tău de oţel ? 

— Da, răspunde Pavel, căci este mare puterea dragostei. Ea mă birue şi mă 
stăpâneşte. Tuturor pot să mă împotrivesc în afară de dragoste. 


Cine n'ar fi surprins, cine nu s'ar mira de aceste cuvinte? Dar mai bine cine 
n'ar fi surprins şi nu s'ar fi minunat după vrednicie de acest suflet curajos şi ceresc, 
care, deşi întemnițat, a scris Filipenilor aflați atât de departe de el ? Cred că ştiţi cu 
toții ce depărtare este de la Roma până în Macedonia ! 

Cu toate acestea nici lungimea drumului, nici durata ținutului, nici 
mulțimea grijilor, nici primejdia, nici suferințele neîncetate, în sfârşit niciuna, nici 
alta, nu i-au scos din suflet dragostea şi amintirea ucenicilor săi, ci-i avea pe toți în 
mintea sa. 

Mainile sale nu-i erau atât de strâns legate de lanţuri pe cât de strâns era 
legat şi țintuit sufletul lui de dorul ucenicilor. Și după cum un împărat dimineaţa 
se suie pe tronul său şi în timp ce stă în palatul împărătesc primeşte îndată de 
pretutindeni nenumărate scrisori, tot astfel şi acela, stând în temniță ca într'un 
palat împărătesc, primea cu mult mai multe scrisori şi trimitea necontenit 
creştinilor din diferite părți, cari cereau de la sufletul său înţelept lămuriri asupra 
tuturor problemelor ce-i interesau. El cârmuia cu atât mai multe treburi decât 
împăratul cu cât i s'a încredinţat o conducere mai mare. 

Atât de mare este puterea dragostei încât ea îmbrățişează, uneşte strâns şi 
leagă nu numai pe cei cari stau de fată, cari sânt alături de noi şi îi vedem, ci chiar 
pe cei cari sânt departe. Şi n'ar putea să taie sau să întrerupă această prietenie, 
săpată adânc în suflet, nici trecerea de vreme îndelungată, nici lungimea drumului 
şi nici o alta pricină la fel cu acestea. 

Asa trebuie să ne arătăm dragostea noastră față de cel pe care îl iubim, incat 
dacă e cu putinta, nimic sa nu ne împiedice de a ne da viaţa pentru el. Un prieten 
adevărat este, vrednic de această jertfă ! 

Un prieten când vede pe prietenul său iubit se bucură şi este cuprins de 
veselie, îl îmbraţişează cu o imbratisare pricinuitoare de bucurie sufleteasca 
nespusă. Chiar când îşi aminteşte de el ii tresare inima şi se întraripează ; nu se 
simte sătul nici chiar dacă îl vede în fiecare zi. Nimic nu este al lui care să nu fie 
şi al aceluia. 

Cele pe care le cere de la Dumnezeu în rugăciunea sa pentru el, pe acelea le 
cere şi pentru prietenul său. Cunosc pe cineva, care rugându-se sfinților pentru 
prietenul său, îi ruga ca mai întâi să facă rugăciuni către Dumnezeu pentru 
prietenul său si după aceea pentru el. Cunosc şi pe Pavel, care-şi da sufletul cu 
plăcere, deşi nu era rugat s'o facă, şi prefera să meargă în gheenă pentru prietenii 
lui. 

Trebuie să iubim cu o pasiune atât de arzătoare, încât să nu ni se pară ca 

prietenul ni-i dator, ci că noi îi sântem dator lui chiar când el ni-i dator nouă. 

Cel care iubeste nu vrea numai să poruncească, ci să i se porunceasca. Se 
bucură mai mult când i se porunceşte decât când poruncește. 

Cel care iubeşte preferă să facă bine celui iubit decât să primească să 1 se 
facă bine. Vrea mai bine să aibă pe prietenul săi dator decât să datoreze el aceluia. 

Cel care iubeşte vrea să facă bine cu adevărat prietenului sau şi nu în 
aparenţa ; vrea să facă ei început binefacerii şi nu vrea sa fie începătorul 
binefacerii de ochii lumii numai. Când spun aceste cuvinte să nu vă gândiţi la 
prietenii obişnuiţi, cei cari iau parte la mesele noastre şi ne sânt prieteni numai cu 
numele ! Dacă cineva are un prieten, aşa cum l-am descris eu, va înțelege 
cuvintele mele cu uşurinţă. 

Prietenul este mai plăcut decât viata aceasta pământească. 

Mulţi oameni, după moartea prietenilor lor se rugau să nu mai 
trăiască. 

Cu adevărat prietenul este mai dorit decât însăşi lumina. 

Este mai bine pentru noi să se stingă soarele decât sa fim lipsiţi de 
prieteni. 

Mulţi oameni, cu toate că văd soarele, trăeisc în întunerec; dar cei cari au 
mulți prieteni nu vor avea niciodată vreo supărare. 

Totuşi dacă prietenia cuiva te vătăma sufleteşte, îndepărtează de la tine 
acea prietenie. Căci dacă noi tăiem de multe ori unele din mădularele noastre când 
nu se mai pot vindeca şi când îmbolnăvesc şi pe celelalte, cu cât mai mult trebuie 
să facem aceasta când este vorba de sănătatea sufletului nostru ! 

Nu-i nimic atât de vătămător ca o tovărăşie rea. Ceea ce nu poate face 
necesitatea, aceea o face adeseori prietenia fie spre vătămarea noastră, fie spre 
folosul nostru. 

Cel care se împrieteneşte cu vrăjmaşii împăratului nu poate să fie prieten 
cu imparatul. 

Este cu mult mai buna ura ce o suferim din partea oamenilor pentru 
Hristos, decât dragostea ce ne-o arata ei pentru Hristos. 

Şi pe bună dreptate, căci atunci când sântem iubiţi din pricina lui 
Dumneze noi sântem datori lui Dumnezeu cu cinstea ni se dă ; dar când 
sântem urîţi pentru numele lui Dumnezeu, atunci Dumnezeu ne este dator 
nouă cu cinste. 

Aşa dar toți cei cari nu dispreţuim pentru Hristos avuţiile, dar mai bine spus 
nu pentru Hristos, ci pentru binele nostru, să ne cutremurăm când ne gândim la 
dragostea lui Pavel pentru Hristos. 

Pavel nu iubea pe Hristos din pricina faptelor lui Hristos, ci iubea faptele 
Lui din pricina lui Hristos; numai de un singur lucru se temea: să nu cada din 
dragostea către Hristos. 

Se temea mai mult de aceasta decât de gheenă, după cum rămânerea în 
dragostea către Hristos era pentru Pavel mai dorită decât împărăţia cerurilor. 

Aşa dar când Pavel pentru dragostea către Dumnezeu acceptă să cadă şi în 
gheenă şi să cadă şi din împărăția cerurilor, dacă i-ar fi propus cineva pe acestea, 
două, iar noi nu dispreţuim nici viaţa prezenţă, sântem oare vrednici să ne atingem 
de încălțămintea lui, odată ce sântem atât de departe de măreția sa ? Pentru aceasta 
şi Hristos spunea ; „Cel care-şi va pierde sufletul pentru mine il va afla" (Matei, 
XVI, 26) şi : „Cel care mă va mărturisi înaintea oamenilor, îl voi mărturisi şi eu 
înaintea Tatălui meu care este în ceruri” (Matei, X, 32). Măreaţă este îndeplinirea 
unei asemenea fapte şi depăşeşte aproape firea omenească. 

lar pe aceasta o cunosc bine cei învredniciţi de cununile muceniciei. Nici 
un cuvânt omenesc nu va putea să o descrie. Săvârşirea ei este fapta unui suflet 
curajos şi este peste măsură de minunată. Cu toate acestea, Pavel a spus că o 
asemenea faptă minunată fără dragoste nu foloseşte la nimic, chiar dacă ar fi unită 
cu sărăcia. 

Voi încerca să arăt pentru ce Pavel a vorbit aşa. Dar mai întâi să cercetăm 
cum poate să nu aibă dragoste cel care-şi împarte averile sale. Cel care este gata 
să-şi dea trupul să-l ardă şi probabil şi cel care are harurile profeției şi ale vorbirii 
în limbi, este cu putinţă să nu iubească, dar cum este cu putință să nu iubească cel 
care, nu numai că-şi dă averile sale dar le şi împarte ? Ce putem dar spune ? 

Sau că a presupus ca existent ceea ce nu exista, lucru pe care Pavel 
obişnuieşte să-l facă când vrea să înfățişeze ceva în chip iperbolic. Spre exemplu, 
scriind Galatenilor zice : „Dacă noi sau înger din cer v'ar binevesti altceva decăt 
cee ace ați primit, anatema să fie!" (|, 8). S'a exprimat aşa cu toate că nici el şi nici 
un înger n'avea să facă aceasta, ci, ca să exagereze oarecum lucrurile, a afirmat 
ceva care n'are să se întâmple de loc în viitor. 

Un alt exemplu din Epistola către Romani, unde spune : „Nici îngerii, nici 
înceatoriile, nici puterile nu vor putea să ne despartă de dragostea lui Hristos" 
(VIII, 38—39). Pavel n'a vrut să spună prin aceste cuvinte că îngerii aveau să facă 
aceasta, ci si aici presupune ceea ce nu poate să fie ca ceva existent. Tot astfel şi în 
cuvintele : „Nici o altă făptură oarecare” (VIII, 39), cu toate că nu mai există o 
altă făptură, odată ce a cuprins prin cuvintele „cele de sus şi cele de jos” toate 
făpturile. 

Si în aceste cuvinte presupune ceea ce nu există, ca să arate cât de mare este 

dragostea lui pentru Hristos. Acelaşi lucru îl face şi când spune că „, Chiar dacă 
cineva ar da totul, dar dragoste nu are, nimic nu foloseşte” (| Corinteni, XIII, 3). 

Prin aceste cuvinte Pavel a putut să spună ceea ce am susținut mai sus sau 
vrea sa urnească strâns pe cei cari dau cu cei cari primesc şi să nu dea fără să 
însoţească datul de o mişcare sufletească, ci sa aibă milă, să se plece, să se îndure 
si să sufere împreună cu cei ce sânt în nevoi. 

Pentru aceasta Dumnezeu ne-a dat poruncă să facem milostenie. 

Dumnezeu putea negreşit să hrănească pe saraci si fara ajutorul nostru, dar 
a poruncit ca noi sa-l hranim, ca sa ne unească prin legătura dragostei si sa ne 
încălzim unii pe altii. 

De aceea şi în altă parte spune : „Este mai bun un cuvânt bun decât datul" 
(Inţelepciunea lui Sirah, XVIII, 16); şi : Oare nu este mai bun cuvântul decât 
darea cea bună?" (lbidem, 17). Apoi însuşi spune : ,„,Milă doresc şi nu jertfă” 
(Osea, VI, 6). 

Prin urmare Dumnezeu a legiuit aceasta pentru că este firesc ca cei cari sânt 
în necazuri să iubească pe cei cari le fac bine şi să fie mai apropiaţi de 
binefăcătorii lor, dând naştere astfel legăturii dragostei, 

Şi ca să cunoaşteţi cât de mare este dragostea să o descriem prin cuvânt, 
odată ce nu o vedem apărând în viață şi să ne gândim cât bine nu s'ar face pe 
pământ dacă dragostea s'ar revărsa din belşug pretutindenea. Dacă ar fi dragoste 
n'ar mai fi nevoie de legi, nici de închisori, nici de pedepse, nici de 
condamnări. si de nimic altceva de felul acestora. 

Dacă toți ar iubi şi ar fi iubiţi, n'ar mai fi nedreptăţit nimeni, s'ar indepărta 
şi uciderile şi luptele şi războaiele şi revoluțiile şi răpirile şi toate relele; nu 
1 S'ar mai cunoaşte nici numele păcatului. Minunile n'ar fi în stare să săvârşească 
acest lucru, ci ar îngâmfa şi ar sădi în sufletul celor cari nu sânt destul de atenţi 
asupra lor dorinţa spre slavă deşartă. 

Faptul minunat al dragostei este următorul: pe când toate celelalte fapte 
bune sânt însoţite de păcate — spre exemplu : săracul este adeseori semeţ, cel care 
are darul vorbirii boleşte de dorința de a fi slăvit; cel smerit de multe ori în 
conştiinţa sa este un îngâmfat — dragostea este lipsită de toată această 
întinăciune. 

In adevar nimeni nu poate să se poarte vreodată cu trufie fața de cel pe 
care-l iubeşte. 

Un astfel de om va locui pe pamânt ca în cer, se va bucura pretutindeni de 
linişte şi-şi va împleti nenumărate cununi. 

Un astfel de om îşi va păstra sufletul nepătat de invidie, de mânie, de 

răutate, de îngâmfare, de slava deşartă, de pofte urîte, de dragoste neîngăduită şi 
de orice boală sufletească. 

Şi după cum altcineva nu poate din pricina dragostei să-i facă rău, tot astfel 
nici el celor din jurul său. 

Un om ca acesta cand merge pe pamant va fi însoţit de Arhanghelul 
Gavriil. 

Aşa este un om care iubeşte. Cel care face minuni, însă, şi cel care are o 
cunoştinţă desăvârşită, dacă nu are dragoste nu va folosi mult, chiar dacă ar învia 
nenumărați morți, deoarece este despărțit de toţi ceilalți şi nu sufere ca să se 
amestece cu niciunul din oameni. 

Pentru aceasta şi Hristos a lăsat ca semn al dragostei adevărate iubirea 
de aproapele. „Dacă mă iubeşti, Petre, zice Domnul, mai mult decât aceştia, 
paşte oile mele!" (loan, XXI, 17). Ai văzut că , şi aici Hristos a lăsat să se 
înţeleagă că dragostea este superioară muceniciei? 

Să vă dau un exemplu : Dacă cineva ar avea un copil iubit, încât şi-ar da 
pentru el şi sufletul său ; apoi dacă cineva care iubeşte pe tatăl n'ar da nici o atenţie 
copilului, n'ar mânia oare mult pe tatăl şi nu s'ar simţi jignit în dragostea ce 1-0 
arată din pricina disprețului faţa de copil? Dacă aşa stau lucrurile când este vorba 
de tată şi de copil, cu cât mai mult când e vorba de Dumnezeu şi de oameni, 
deoarece Dumnezeu îşi iubeşte mai mult fii săi decât orice tată. 

Din această pricină după ce a spus : „Cea dintâi şi cea mai mare poruncă 
este să iubeşti pe Domnul Dumnezeul tău", a adăugat: iar a doua” şi n'a tăcut, ci a 
adăugat una asemenea ei: „să iubeşti pe aproapele tău ca pe tine însuţi” (Matei, 
XXII, 37—38). 

Observă că Domnul cere ca dragostea de aproapele să fie aproape tot atât de 
puternică ca şi dragostea de Dumnezeu. Despre dragostea de Dumnezeu zice : 
„Din toata inima ta”; iar despre dragostea de aproapele spune : „Ca pe tine 
însuţi”, ceea ce este egal cu „din toata inima ta”. 

Dacă s'ar păzi cu cea mai mare grijă această dragoste nu s'ar mai fi 
cunoscut pe lume cuvintele : rob, liber, conducător, supus, bogat, sărac, mic, 
mare, diavol. 

Diavolul n'ar avea nici o putere asupra oamenilor daca ar exista 
dragostea. Iarba ar suporta mai uşor năvala focului decât diavolul flacăra 
dragostei. 

Dragostea este mai trainică decât zidul, mai tare decât oţelul. Chiar dacă 
mi-ai cita un material mai tare decât oţelul, totuşi tăria dragostei îi este superioară. 
Nici sărăcia, nici bogăţia nu biruieşte dragostea. 

Mai bine spus însă, dacă ar fi dragoste n'ar mai fi nici sărăcie şi nici bogăție 
nemăsurată. Din amândouă ar fi numai cât este bine şi cât trebuie : din bogăţie am 
căuta să avem atât cât ne este de ajuns pentru trai, iar din sărăcie am avea parte de 
lipsa de griji ; în chipul acesta n'am mai îndura nici grijile bogăției şi nici nevoile 
sărăciei. 

Dar pentru ce vorbesc de câştigul care rezultă din dragoste ? 

Gândeşte-te ce mare lucru este a iubi pentru a iubi, ce mare bucurie 
aduce, câtă mulţumire dă sufletului! Şi aceasta este mai cu seamă 
extraordinar. Toate celelalte feluri de virtuţi sânt însoţite de durere, cum 
sânt: postul, înfrânarea, privegherea. 

Dragostea, însă, pe lângă folos procură şi multă plăcere şi nu are nici o 
suferință. 

Dragostea este ca o albină foarte lucrătoare, care adună de pretutindeni cele 
bune şi le depozitează în sufletul celui care iubeşte. 

Chiar dacă cineva este rob, robia i se va: părea mai plăcută decât libertatea. 

Dragostea schimbă firea lucrurilor şi preface în lucruri bune pe toate 
cele ce se ating de ea; e mai duioasă decât o mamă şi mai bogată ca o regină: 
pe cele anevoioase le face uşoare şi lesnicioase. Prin dragoste virtutea ni se 
pare uşoară iar viciul cu totul amar. 

Nu numai atât! Cheltuielile par că sânt dureroase, dragostea însă le face 
plăcute. A lua bunurile altora pare ceva plăcut ; dragostea nu îngăduie, însă, ca 
aceasta să se arate ca ceva plăcut, ci pregăteşte sufletul să fugă de o asemenea 
faptă ca de ceva cu neputinţă de suferit. 

Şi iarăşi : bârfeala pare tuturor oamenilor ca ceva care face multă plăcere ; 
dragostea însă hotărăşte că o asemenea faptă este amară, iar vorbirea de bine 
dulce. In adevăr nimic nu ne produce atâta plăcere ca atunci când prietenul nostru 
este lăudat. Şi iarăşi : mânia are în sine oarecare plăcere ; în dragoste, însă, nu este 
nici urmă de mânie, căci dragostea taie toți nervii mâniei. 

Chiar dacă cel iubit va supăra pe cel care-l iubeste, acesta nu va arata nici o 
urma de manie, ci din contra va varsa lacrimi pentru el, îl va mângâsa i se va ruga 
pentru el. 

Atât de mult este depărtată de el mânia ! Dacă vede pe cineva că 
pacătuieşte, el jeleşte şi simte durere; dar chiar această durere îi produce plăcere. 
Lacrimile şi supărările provenite din dragoste sânt mai plăcute decât râsul şi 
voioşia. Nu simt atâta desfătare cei cari râd, câtă desfătare simt, cei cari 
plâng pentru prieteni. 

Poate că cineva îmi va spune : dar şi dragostea trupească este însoțită de 

plăcere ! Niciodată, omule ! Nimic nu curaţeşte o astfel de dragoste ca dragostea 
adevărata. Sa nu-mi vorbeşti de dragostea publică şi bulevardieră, care este mai 
degrabă boală decât dragoste ! Ci vorbeşte-mi de dragostea pe care a căutat-o 
Pavel, care urmăreşte folosul celor iubiți. 

Vei vedea atunci că cei cari au o astfel de dragoste sânt mai iubitori decât 
părinţii. Si după cum cei cari iubesc banii, nu voiesc cu nici un chip să cheltuiască 
bani, ci le place mai mult sa trăiască în lipsă decât sa vadă banii împutinandu-se ; 
tot astfel cel care iubeşte pe cineva, ar prefera să sufere nenumărate necazuri decât 
să vadă pe prietenul sau iubit vătămat. 


— Dar dacă ne sânt duşmani, mă va întreba cineva, sau păgâni, nu trebuie să-i 
urîm ? 


— Trebuie să-i urîm, dar nu pe ei, ci învăţătura lor ! Nu trebuie să 'urîm omul, ci 
fapta lui cea rea, învăţătura lui greşită. Omul este opera lui Dumnezeu : rătăcirea, 
însă, este opera diavolului. Dacă trebuie să urîm pe duşmanii lui Dumnezeu, 
atunci trebue să urîm nu numai pe necredincioşi, ci si pe păcătoşii. Făcând aşa 
însă, vom îi mai răi decât fiarele, vom distruge totul şi vom ajunge tot atât de 
îngâmfați ca şi fariseul din Evanghelie. Pavel nu ne-a poruncit asta. Ce însă? 
„Sfătuiţi pe cei cari nu trăiesc in orânduială, mângâiaţi pe cei slabi de îngeri, 
sprijiniți pe cei neputincioşi, fiți indelung răbdători fată de toți” (| Tesaloniceni, 
V. 14). Ce vrea să spună apoi prin cuvintele : „„ Dacă nu ascultă cineva cuvântul 
nostru prin epistola, pe acesta sa-l însemnați şi să nu aveți amestec cu el?” (Il 
Tesaloniceni, III, 14). 

Aceste cuvinte le-a rostit mai cu seamă despre fraţi; cu toate acestea nu le-a 
spus fără cruțare, ci cu multă blândeţe. Să nu desparţi cuvintele de mai sus ale lui 
Pavel de cele ce urmează, ci adaugă-le lor. Căci după ce a spus : „„Nu vă ames- 
tecaţi cu el", a adăugat : „Nu-l socotiți ca vrajmas ci Sfătuiti-l ca pe un frate" 
(bidem, 1.5). 

Ai văzut că a poruncit să urîm fapta rea şi nu pe om ? Opera diavolului 
este că noi ne îndepartăm unii pe alţii. Diavolul s'a silit mult ca sa nimicească 
dragostea, ca să taie calea îndreptării, să ţină pe cei greşit în rătăcirea sa, iar 
pe tine în necredinţă şi ură, ca astfel să le închidă drumul mântuirii. 

Dacă doctorul va urî pe bolnav şi va fugi, iar bolnavul va respinge pe 
doctor, când se va vindeca bolnavul, daca nici acela nu-l cheamă şi nici acesta nu 
se duce la el ? Pentru ce-l respingi şi fugi de el? 

Pentru ca este necredincios? Dar tocmai pentru aceasta trebuie să te apropii 

de el şi sa-l îngrijeşti ca să vindeci pe cel bolnav ! lar dacă el sufere de o boală de 
nevindecat, tu fă ceea ce ţi s'a poruncit. 

Și luda suferea de o boală de nevindecat ; cu toate acestea Dumnezeu n'a 
încetat de a-l îngriji. Nici tu să nu oboseşti vreodată. 

Căci chiar dacă nu l-ai liberat de necredință, cu toate că ai depus multe 
sforțări, totuşi vei primi plata de la cel pe care voiai să-i liberezi prin aceea că l-ai 
facut pe acela sa se minuneze de blandetea ta. 

Şi astfel această întreagă slavă se va transmite lui Dumnezeu. 

Niciodată nu se vor minuna atat de mult păgânii şi 
necredincioşii de tine, chiar dacă ai face minuni, chiar dacă ai învia 
morţii, chiar dacă ai săvârşi orice altă faptă mare, cât se vor 
minuna de tine când vor vedea că felul tău de a fi este liniştit, blând 
si paşnic. 

Nu este puţin lucru şi această faptă, deoarece mulţi în cele din urmă 
vor fi liberaţi de rău. Nimic nu poate sa atragă atât cât dragostea. Din 
pricina semnelor şi a minunilor pe care le-ai face, oamenii te vor invidia; 
pentru dragoste insa te vor admira şi te vor iubi ; iar dacă te iubesc vor 
începe sa se şi îndrepte pe calea adevărului. 

Dacă nu ajunge numai decât credincios nu te mira, nu te grăbi, nu căuta să 
dobândeşti totul dintr-o dată, ci lasă-l mai întâi să te laude, să te iubească şi odată 
intrat pe calea aceasta va veni. 

Aşa dar pentru că dragostea este creatorul virtuții, să o sădim cu foarte 
multă grijă şi stăruinţă în sufletele noastre, ca să ne dea multe bunătăţi şi să avem 
necontenit din belşug rodul ei, care înfloreşte totdeauna şi nu se veştejeste 
niciodată. In chipul acesta vom dobândi bunătăţile cele veşnice, pe care să dea 
Dumnezeu ca noi toţi să le dobândim cu harul şi cu iubirea de oameni a Domnului 
nostru lisus Hristos, eu care Tatălui împreună cu Sfântul şi Bunul Duh, slava în 
vecii vecilor, Amin. 


